ACE พุ่งแรง 4% โบรกแนะซื้อ วางแนวต้าน 3.38 บ. จับตาปีนี้กวาดรายได้ 6 พันลบ.
ACE พุ่งแรง 4% ราคาแตะ 3.22 บ. โบรกแนะซื้อ ชี้สัญญาณเทคนิคมีโอกาสไปต่อ วางแนวต้าน 3.38 บ. จับตาปีนี้กวาดรายได้ 6 พันลบ. รับรู้รายได้โรงไฟฟ้าชีวมวล VSPP คลองขลุง
ACE พุ่งแรง 4% ราคาแตะ 3.22 บ. โบรกแนะซื้อ ชี้สัญญาณเทคนิคมีโอกาสไปต่อ วางแนวต้าน 3.38 บ. จับตาปีนี้กวาดรายได้ 6 พันลบ.
4 เม.ย. 2565

ผู้สื่อข่าวรายงานว่า ราคาหุ้น บริษัท แอ๊บโซลูท คลีน เอ็นเนอร์จี้ จำกัด (มหาชน) หรือ ACE ล่าสุด ณ เวลา 15:00 น. อยู่ที่ 3.22 บาท บวก 0.12 บาท หรือ 3.87% สูงสุดที่ 3.24 บาท ต่ำสุดที่ 3.10 บาท ด้วยมูลค่าซื้อขาย 164.09 ล้านบาท
าฟุ้น
ทั้งนี้บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” หุ้น  ACE ประเมินแนวรับ 3.16 บาท แนวต้าน 3.38 / 3.50 บาท และจุด Cut Loss ที่ 3.14 บาท โดยราคาผ่านเส้น EMA 200 ขึ้นมาด้วยปริมาณซื้อขายที่หนาแน่นหลังจากกลุ่มแท่งเทียนยก LOW ที่สูงขึ้น จึงคาดว่าราคาจะขึ้นไปต่อได้
ขณะที่ก่อนหน้านี้นายธนะชัย  บัณฑิตวรภูมิ  ประธานเจ้าหน้าที่บริหาร ACE เปิดเผยว่า บริษัทตั้งเป้าหมายรายได้ปี 2565 เพิ่มขึ้นแตะระดับ 6,000 ล้านบาท จากปีก่อนที่มีรายได้ 5,739 ล้านบาท โดยได้รับปัจจัยหนุนจากการรับรู้รายได้เต็มปีของโครงการโรงไฟฟ้าชีวมวล VSPP คลองขลุง อำเภอคลองขลุง จังหวัดกำแพงเพชร ในขณะเดียวกันยังคงมองหาการเข้าซื้อกิจการ (M&amp;A) โรงไฟฟ้าทั้งในประเทศและต่างประเทศ โดยจะเน้นเป็นโครงการพลังงานทดแทน เพื่อโอกาสในการสร้างการเติบโตได้ดียิ่งขึ้นและเป็นไปอย่างยั่งยืนในระยะยาว
สำหรับปัจจุบันบริษัทมีสัญญาซื้อขายไฟฟ้า (PPA) ในมือแล้ว 528 เมกะวัตต์ โดยสามารถจ่ายไฟฟ้าเชิงพาณิชย์ (COD) แล้วราว 260 เมกะวัตต์ ในส่วนที่เหลืออีก 268 เมกะวัตต์ อยู่ระหว่างการพัฒนาโครงการอย่างต่อเนื่อง